《古诗》
清代·周馨桂

我本玉皇吏，无端堕尘中。历年三十九，遁迹如冥鸿。

静候谪年满，聊作蠹书虫。世人不相识，笑侮不能容。

岂知雪泥上，鸿爪偶留磫。一朝冲举去，复得侍天公。

下视尘中人，千载孰相逢。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。